Fins al 31 de juliol, més de 150 mitjans de proximitat associats a l’AMIC -entre ells el 'Cerdanyola al dia'- d’arreu del territori, inicien la campanya 'Sempre al costat del comerç amic'. L’objectiu és el de donar un cop de mà als comerços i empreses de servei, en el moment de la seva reobertura, per ajudar-los a tenir el major nombre de clients possibles a la tornada i incrementar l’afluència de públic.
La campanya dissenyada per l’AMIC vincula mitjans i comerç de proximitat, "ja que el dia a dia dels mitjans de proximitat és estar connectats amb el seu entorn més proper, esdevenint uns canals de comunicació molt necessaris per als comerços i serveis". En aquest sentit, la campanya pretén ser una eina que dinamitzi arreu del territori i des de la proximitat, la reobertura de l’activitat econòmica després del confinament per la pandèmia del coronavirus.
La iniciativa consisteix en que els mitjans adherits faciliten importants descomptes als seus clients, a través de xecs regal, perquè aquests puguin accedir a espais publicitaris i així contribuir a la ràpida activació de consum en els seus establiments.
Campanya pròpia impulsada pel 'Cerdanyola al dia': pagament de la publicitat en quotes sense interessos
Des d’aquesta publicació també treballem per poder oferir possibilitat de pagament en quotes sense interessos perquè creiem que el suport al comerç local necessita més fets i menys paraules. Pots informar-te al correu Aquesta adreça de correu-e està protegida dels robots de spam.Necessites Javascript habilitat per veure-la. o al telèfon 93 691 68 76.